**Η ΟΜΟΡΡΥΘΜΗ ΕΤΑΙΡΙΑ**

**Α. ΠΗΓΕΣ – ΕΝΝΟΙΑ – ΣΗΜΑΣΙΑ**

**ΝΟΜΙΚΟ ΚΑΘΕΣΤΩΣ**

Με το ν. 4072/2012 εισήχθη νέο δίκαιο των προσωπικών εταιριών και συγκεκριμένα τα άρθρα 249-270 του ν. 4072/2012 ρυθμίζουν το νέο δίκαιο της ομόρρυθμης εταιρίας. Συμπληρωματική εφαρμογή έχουν οι γενικές διατάξεων του αστικού κώδικα για την αστική εταιρία. Σημειωτέον ότι και οι διατάξεις για την ομόρρυθμη εταιρία εφαρμόζονται αναλόγως στην αστική εταιρία με νομική προσωπικότητα.

**- ΟΡΙΣΜΟΣ**

Σύμφωνα με το άρθρο 249 παρ. 1 ομόρρυθμη εταιρία είναι η προσωπική εταιρία με νομική προσωπικότητα που επιδιώκει εμπορικό σκοπό και στην οποία , παράλληλα προς την εταιρεία ,ευθύνονται και όλοι οι εταίροι – ομόρρυθμοι- έναντι των εταιρικών δανειστών απεριόριστα κα εις ολόκληρον. Η ομόρρυθμη εταιρία – Ο.Ε. - πρέπει να συγκεντρώνει τα γενικά βασικά στοιχεία της εταιρίας του αστικού κώδικα , όπως η εταιρική σύμβαση και ο εταιρικός σκοπός.

**ΟΥΣΙΩΔΗ ΓΝΩΡΙΣΜΑΤΑ**

Τα ειδικότερα χαρακτηριστικά της ΟΕ που την διαφοροποιούν από την αστική εταιρία είναι τα εξής:

* Εμπορική εταιρία κατά το ουσιαστικό σύστημα. Συνεπώς ο σκοπός της συνίσταται στην τέλεση αντικειμενικά εμπορικών πράξεων – κατά την κρατούσα άποψη , την εμπορική ιδιότητα έχουν και οι ομόρρυθμοι εταίροι.
* Η εμπορικότητα της ομόρρυθμης εταιρείας σημαίνει ότι έχει εκ των των πραγμάτων εταιρική περιουσία και είναι φορέας εμπορικής επιχείρησης.
* Έχει νομική προσωπικότητα με όλες τις συννέπειες που απορρέουν από το γεγονός αυτό όπως εταιρική επωνυμία , έδρα, αρχή του χωρισμού των περιουσιών- αναλογική εφαρμογή των διατάξεων του ΑΚ
* Οι ομόρρυθμοι εταίροι ευθύνονται απεριόριστα και εις ολόκληρον για τις εταιρικές υποχρεώσεις.
* Σε περίπτωση λύσης της εταιρίας ή αποχώρησης εταίρου υπάρχει διετής βραχυπρόθεσμη παραγραφή των απαιτήσεων των εταιρικών δανειστών.
* Η Ο. Ε. καταχωρίζεται στο ΓΕΜΗ .
* Ισχύει εκ του νόμου η αρχή της ατομικής διαχείρισης και εκπροσώπησης.
* Επί πτωχεύσεως της εταιρίας συμπτωχεύουν και οι ομόρρυθμοι εταίροι.

**ΠΛΕΟΝΕΚΤΗΜΑΤΑ ΚΑΙ ΜΕΙΟΝΕΚΤΗΜΑΤΑ ΤΗΣ Ο.Ε.**

**Πλεονεκτήματα της ομόρρυθμης εταιρία;**

-είναι καταλληλότερη εταιρική μορφή για μικρές και μεσαίες επιχειρήσεις

-Συνενώνονται η εργασία (υποχρέωση επιδίωξης κοινού σκοπού), η φερεγγυότητα( απεριόριστη ευθύνη όλων) και τα κεφάλαια (εισφορές)

-ιδιαίτερη ευελιξία που διασφαλίζεται με την ατομική διαχείριση και εκπροσώπηση, την ελαστικότητα κατά τη διαμόρφωση των σχέσεων των εταίρων μεταξύ τους, την έλλειψη τυπικών διαδικασιών.

**Μειονεκτήματα**

Η συμμετοχή στην ο.ε. συνεπάγεται αυξημένους κινδύνους για τους εταίρους ,λόγω της προσωπικής ευθύνης των ομόρρυθμων εταίρων καθώς η ανευθυνότητα και η απερισκεψία του ενός κατά την διοίκηση μπορεί να οδηγήσει στην απώλεια όχι μόνο των εισφορών αλλά και της προσωπικής περιουσίας όλων.

**ΣΥΣΤΑΣΗ**

1. **Σύναψη εταιρικής σύμβασης-**

Όπως σε κάθε εταιρία η σύσταση προϋποθέτει την Σύναψη εταιρικής σύμβασης. Επομένως δεν μπορεί να συσταθεί ΟΕ από ένα μόνο πρόσωπο. Ο επιδιωκόμενος σκοπός πρέπει να είναι εμπορικός και όχι απλώς οικονομικός. Για τη σύσταση και την κατάρτιση της εταιρικής σύμβασης οι συμβαλλόμενοι εταίροι θα πρέπει να είναι φυσικά ή νοµικά πρόσωπα (µε εµπορική ικανότητα και όχι το σωματείο ή το ίδρυµα) και να τηρήσουν όλα τα αναγκαία στοιχεία της εταιρικής σύµβασης που απαιτούνται από το νόµο.

Ο ν. 4072/2012 δεν απαιτεί για τη σύσταση της Ο.Ε. έγγραφο τύπο, παρόλα αυτά στην πράξη είναι ο κανόνας. Εφόσον η εταιρία συσταθεί με τη διαδικασία ενώπιον της υπηρεσίας μίας στάσης , ο νόμος απαιτεί την κατάθεσή της εταιρικής σύμβασης σε αυτήν - συστατικό έγγραφο απαιτείται όταν εισφέρεται εισφορά για τη μεταβίβαση της οποίας απαιτείται συμβολαιογραφικό έγγραφο, π.χ. η εισφορά ακινήτου .

1. **Περιεχόμενο της εταιρικής σύμβασης**

Η καταχώριση της ΟΕ στο ΓΕΜΗ πρέπει να περιέχει τα ελάχιστα στοιχεία που την εξειδικεύουν , δηλ. όνομα και κατοικία των εταίρων , εταιρική επωνυμία ,σκοπό , εκπρόσωπο (παρ. 1 εδαφ β’ άρθρο 251 ). Κατά τα λοιπά οι εταίροι μπορούν να διαμορφώσουν ελευθέρα το περιεχόμενο της, καθόσον ισχύει η αρχή της ελευθερίας της βούλησης.

Στο ισχύον δίκαιο η επωνυμία της ομόρρυθμης εταιρείας σχηματίζεται είτε από το όνοµα ενός ή περισσότερων εταίρων είτε από το αντικείµενο της επιχείρησης είτε από άλλες ενδείξεις µε την προσθήκη των λέξεων «οµόρρυθµη εταιρεία», ολογράφως ή µε τη σύντµηση «Ο.Ε.». Έτσι η επωνυµία µε τις νέες ρυθµίσεις είναι µικτής φύσεως (υποκειµενική και αντικειµενική).

Η εταιρική επωνυμία είναι το όνομα με το οποίο εμφανίζεται η ΟΕ στις συναλλαγές δια του εκπροσώπου της, συνάπτει συμβάσεις και παρίσταται στο δικαστήριο. Σχηματίζεται όπως στις κεφαλαιουχικές εταιρείες , δηλ. είτε με το όνομα ενός ή περισσότερων εταίρων είτε από το αντικείμενο της επιχείρησης είτε από άλλες ενδείξεις , με την προσθήκη των λέξεων ομόρρυθμη εταιρεία ή Ο.Ε.

Σε περίπτωση αποχώρησης εταίρου, το όνομα του οποίου περιέχεται στην εταιρική επωνυμία, απαιτείται η συγκατάθεση αυτού ή των κληρονόμων του για τη διατήρηση της επωνυμίας (παρ. 2 άρθρο 250)

1. **Δημοσιότητα**

Υποχρεωτική η καταχώριση της ΟΕ στο γενικό εμπορικό μητρώο ΓΕΜΗ – το ΓΕΜΗ θεσμοθετήθηκε με το ν. 3419/2005. Η καταχώριση στο ΓΕΜΗ της εταιρικής σύμβασης είναι συστατική –επίσης συστατική είναι η καταχώριση των τροποποιήσεων του καταστατικού , όπως η μετατροπή , η συγχώνευση , η είσοδος νέου εταίρου , η παράταση του χρόνου διάρκειας της εταιρίας.

Ειδικότερα, η δημοσιότητα συντελείται: α. με την καταχώριση στο ΓΕΜΗ και β. με τη δημοσίευση στο διαδικτυακό τόπο του ΓΕΜΗ . Η υπηρεσία ΓΕΜΗ, η οποία υπάρχει σε κάθε επιμελητήριο, προβαίνει σε καταχώριση στο ΓΕΜΗ ύστερα από τυπικό έλεγχο νομιμότητας των σχετικών αιτήσεων και στοιχείων .

Η καταχώριση άλλων στοιχείων, που δεν αποτελούν τροποποιήσεις του καταστατικού, είναι σημαντική, διότι η εταιρεία δεν μπορεί να αντιτάξει σε καλόπιστους τρίτους στοιχεία που δεν έχουν καταχωριστεί.

1. **Συνέπειες της μη τήρησης δημοσιότητας**

α. εφόσον η εταιρεία αρχίσει την εμπορική της δραστηριότητα πριν την καταχώριση στο ΓΕΜΗ, εφαρμόζονται αναλόγως οι διατάξεις του ν. 4072/2012 για τις ομόρρυθμες εταιρίες, β. η μη καταχωρισμένη στο ΓΕΜΗ εταιρεία, εφόσον ασκεί εμπορική δραστηριότητα έχει ικανότητα δικαίου και πτωχευτική ικανότητα .

**5.** Η σύσταση µε την απλοποιημένη διαδικασία µέσω των υπηρεσιών μίας στάσης **(Υ.Μ.Σ).**

Με το Ν.3853/2010 (άρθ. 10 Ν 4155/2013) απλοποιήθηκε η διαδικασία σύστασης προσωπικών εταιριών και κεφαλαιουχικών εταιριών µέσω των υπηρεσιών µιας στάσης (ΥΜΣ).

**ΣΧΕΣΕΙΣ ΠΡΟΣ ΤΑ ΕΣΩ**

Ο ν. 4072/2012 ρυθμίζει σε χωριστές ενότητες τις προς τα έσω (άρθρα 252- 256) και τις προς τα έξω σχέσεις των εταίρων ( άρθρα 257-258).

Βασική αρχή που αφορά την ρύθμιση των σχέσεων των εταίρων προς τα έσω είναι η αρχή της ελευθερίας της βούλησης. Οι περισσότερες ρυθμίσεις του νόμου είναι ενδοτικού δικαίου . για το λόγο αυτό οι σχέσεις των εταίρων μεταξύ τους καθορίζονται από την εταιρική σύμβαση. Στις σχέσεις αυτές οι εταίροι ευθύνονται για κάθε πταίσμα.

**ΔΙΑΧΕΙΡΙΣΗ**

1. Η έννοια της έσω διαχείρισης

Η διαχειριστική εξουσία µε στενή έννοια ή εσωτερική διαχείρηση αναφέρεται στις εξουσίες του διαχειριστή που του παραχωρήθηκαν από την εταιρική σύµβαση . Αφορά στις εσωτερικές σχέσεις µεταξύ των εταίρων (δικαιώµατα και υποχρεώσεις) αλλά και µε την εταιρία (άρθ. 254 Ν 4072/2012). Ειδικά, η διαχείριση αφορά στις εσωτερικές, συµβατικές σχέσεις των εταίρων και εκδηλώνεται ως εσωτερική πρόνοια για τη λειτουργία της εταιρίας καθώς και ως εσωτερική προϋπόθεση της δεσμευτικότητας των ιδιαίτερων πράξεων της εταιρικής λειτουργίας έναντι των εταίρων . Η εσωτερική διαχείριση είναι στενότερη σε σχέση µε την εκπροσώπηση και απορρέει από την ανάγκη προστασίας των προσωπικά ευθυνόμενων εταίρων που συμμετέχουν στη διαχείριση.

**2. Το περιεχόμενο της διαχείρισης**

Περιεχόµενο της έσω διαχείρισης είναι η λήψη και εκτέλεση αποφάσεων για κάθε υλική πράξη (τήρηση εµπορικών βιβλίων, σύνταξη ισολογισµού, η διεύθυνση και η εποπτεία του προσωπικού, η διεκπεραίωση της αλληλογραφίας) ή νοµική πράξη (δικαιοπραξία, οιονεί δικαιοπραξία, δικονοµική πράξη, λ.χ., η κατάρτιση κάθε είδους συµβάσεων, η αγορά και η πώληση εµπορευµάτων στο όνοµα της εταιρίας ή είσπραξη των απαιτήσεων ή εξόφληση υποχρεώσεων, οι συµβάσεις εργασίας του προσωπικού, η παράσταση στο δικαστήριο προς διεξαγωγή δικών, η εν γένει δικαστική και εξώδικη αντιπροσώπευση της εταιρίας) . Αντίθετα η εκπροσώπηση περιλαµβάνει την εκτέλεση µόνο νοµικών πράξεων. Σηµειωτέον ότι µία πράξη µπορεί να είναι πράξη διαχείρισης αν τη θεωρήσουµε από την σκοπιά της εταιρίας και πράξης εκπροσώπησης αν τη θεωρήσουµε από την σκοπιά των τρίτων .

**3.** **Στην ΟΕ ισχύει η Αρχή της ατομικής διαχείρισης και όχι της συλλογικής διαχείρισης** , που θεσμοθετήθηκε με ειδική διάταξη του **άρ 254 του ν. 4072/2012. Σ**ηλαδή κάθε εταίρος διαχειριστής μπορεί να ενεργεί μόνος διαχειριστικές πράξεις , χωρίς τη συγκατάθεση των άλλων. Η εταιρική σύμβαση μπορεί βέβαια να προβλέπει οποιαδήποτε άλλη ρύθμιση , π.χ, την εισαγωγή για όλες ή ορισμένες πράξεις της συλλογικής διαχείρισης ή τη λήψη πλειοψηφικής απόφασης κ.λ.π.

4. **Το δικαίωµα εναντίωσης στην ατοµική διαχειριστική εξουσία**

Κατά το άρθ. 254 § 2 Ν 4072/ 2012 «Αν ένας από τους λοιπούς διαχειριστές εταίρους εναντιώνεται στην ενέργεια µιας πράξης πριν από την εκτέλεσή της, ο διαχειριστής οφείλει να µην την τελέσει».

Προβλέπεται **δικαίωμα εναντίωσης** καθενός από τους άλλους διαχειριστές στην ενέργεια μιας πράξης. Η παρά την εναντίωση τέλεση της πράξης δεν επηρεάζει το κύρος της πράξης , μπορεί όμως να θεμελιωθεί αξίωση αποζημίωσης κατά του διαχειριστή λόγω υπέρβασης της προς τα έσω διαχειριστική του εξουσίας εφόσον προξενήθηκε ζημία στην εταιρία.

Ωστόσο, η διάταξη δημιουργοί σηµαντικά προβλήµατα ερµηνείας µε κυρίαρχο ζήτηµα αν στο δικαίωµα εναντίωσης εφαρµόζεται η διάταξη του ΑΚ 750. Το δικαίωµα εναντίωσης σηµαίνει το δικαίωµα που έχει κάθε διαχειριστής στην ατοµική διαχείριση να περιορίσει µόνο τη διαχειριστική εξουσία πριν την επιχείρηση της πράξης και όχι την εκπροσωπευτική εξουσία των άλλων διαχειριστών. Το δικαίωµα εναντίωσης, ως διαπλαστικό δικαίωµα, αποτελεί φραγµό της εσωτερικής διαχειριστικής εξουσίας των συνδιαχειριστών κατά συγκεκριµένης διαχειριστικής πράξης και όχι γενικά . Αποτελεί έκφραση αντίρρησης (veto) πριν τη διενέργεια της πράξης που απευθύνεται στο συνδιαχειριστή (άρθ. 254, άρθ. 257 Ν 4072/2012, ΑΚ 750). Σε περίπτωση συλλογικής διαχείρισης και σε πράξεις συνήθους διαχείρισης το δικαίωµα εναντίωσης ανήκει µόνο σε εταίρους- διαχειριστές . Μπορεί να ασκηθεί µόνο από τους υπόλοιπους συνδιαχειριστές, που διαφωνούν µε την τέλεση της πράξης αυτής . Αν η εσωτερική διαχειριστική εξουσία ασκείται από δύο εταίρους, τότε το δικαίωµα εναντίωσης µπορεί να ασκείται από κοινού. Λ.χ αν τη διαχειριστική εξουσία έχουν ο Α και ο Β από κοινού, ενώ ο Γ αντίθετα µόνος του, τότε ο Α, αν εναντιώνεται σε πράξη του Γ, έχει ανάγκη τη συγκατάθεση του Β, ενώ ο Γ µπορεί να εναντιώνεται από µόνος του σε διαχειριστική πράξη των δύο άλλων (Α-Β) . Το δικαίωµα εναντίωσης είναι ενδοτικού δικαίου µε συνέπεια να µπορεί να αποκλεισθεί ή να περιορισθεί είτε µε συµφωνία όλων των εταίρων (άρθ. 253 § 1 Ν 4072/2012) είτε µε πλειοψηφική απόφαση (άρθ.253 § 2) ή να διευρυνθεί µε καταστατική ρήτρα. Σηµειωτέον ότι για να αφαιρείται η εσωτερική διαχείριση από τον εταίρο που απευθύνεται η εναντίωση, πρέπει να περιέλθει σ΄αυτόν προτού την τέλεση της πράξης. Αν η άσκηση του δικαιώµατος εναντίωσης από κάθε συνεταίρο γίνει πριν την επιχείρηση της πράξης έγκαιρα ο διαχειριστής πρέπει να απέχει από κάθε πράξη (άρθ. 254 § 2 εδ. 2 Ν 4072/2012, ΑΚ 750§ 1). ∆ιαφορετικά αν παρόλο αυτά τελέσει την πράξη ευθύνεται σε αποζηµίωση της εταιρίας, ειδικά για µη εκπλήρωση υποχρέωσης κατά τις διατάξεις περί εντολής (ΑΚ 754) . Στην ατοµική και καταστατική διαχείριση της οµόρρυθµης εταιρίας εφαρµόζονται αναλογικά η ΑΚ 750 (Β.λ.π. άρθ. 249 § 2 Ν 4072/2012) . Έτσι, αν η δικαιοπραξία διενεργηθεί παρά την εναντίωση θα πρέπει να γίνεται διάκριση : αν ο τρίτος δε γνώριζε την εναντίωση και διενεργήθηκε η πράξη, τότε αυτή είναι ισχυρή /έγκυρη / δεσµευτική για την εταιρία έναντι των τρίτων. Αν όµως ο τρίτος γνώριζε την εναντίωση, δηλ.ήταν κακόπιστος, τότε η πράξη που διενεργήθηκε είναι άκυρη και δε δεσµεύει τη εταίρια (ΑΚ 750 § 2). Ωστόσο, η διενεργηθείσα πράξη µπορεί να γίνει ισχυρή µε την εκ των υστέρων έγκριση των εταίρων.

1. Σημαντικός Περιορισμός της εξουσίας διαχείρισης προβλέπεται στην παρ. 3 άρθρου 254. Η εξουσία διαχείρισης περιορίζεται δηλαδή στις πράξεις συνήθους διαχείρισης, ενώ για τις πράξεις που βρίσκονται εκτός της συνήθους διαχείρισης, π.χ. ίδρυση υποκαταστήματος , εκποίηση περιουσιακών στοιχείων , απαιτείται η συναίνεση όλων των εταίρων δηλαδή και των μη διαχειριστών. Η εξουσία διαχείρισης μπορεί επίσης να περιορίζεται από τις διατάξεις της εταιρικής σύμβασης και από τις αποφάσεις των εταίρων.

**ΑΠΟΦΑΣΕΙΣ ΤΩΝ ΕΤΑΙΡΩΝ**

1. Για τη λήψη αποφάσεων που δεν υπάγονται στη διαχείριση , όπως τροποποίηση του καταστατικού, καθώς και για αποφάσεις που αφορούν τη διενέργεια πράξεων εκτός της συνήθους διαχείρισης ή για την ανάκληση του διαχειριστή , απαιτείται απόφαση όλων των εταίρων που λαμβάνονται ομόφωνα, εκτός αν υπάρχει ειδική πρόβλεψη στην εταιρική σύμβαση για λήψη αποφάσεων με πλειοψηφία .
2. Οι αποφάσεις των εταίρων με τις οποίες τροποποιείται η εταιρική σύμβαση υπόκεινται σε συστατική δημοσιότητα . σημαντικές τροποποιητικές αποφάσεις είναι η απόφαση για πρόωρη λύση ή για παράταση διάρκειας της εταιρείας, η απόφαση για μεταβολή του εταιρικού σκοπού ή για τον μετασχηματισμό της εταιρείας.
3. Αποφάσεις που αντίκεινται στον νόμο, τα χρηστά και την εταιρική σύμβαση ή που δεν συγκεντρώνουν τους απαιτούμενους ψήφους είναι άκυρες

**ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΤΩΝ ΕΤΑΙΡΩΝ**

Στις σχέσεις αυτές οι εταίροι ευθύνονται για κάθε πταίσμα.

Ειδική ρύθμιση υπάρχει σχετικά με τα κέρδη και τις ζημίες κατά το άρθρο 255. Στο τέλος της εταιρικής χρήσης συντάσσεται λογαριασμός, από τον οποίο εμφαίνονται τα κέρδη ή οι ζημίες της εταιρείας. Ο λογαριασμός καταρτίζεται από τον διαχειριστή και εγκρίνεται στο σύνολο των εταίρων οι οποίοι αποφασίζουν για τον τρόπο διανομής των κερδών. Κέρδη συνιστά το ποσό κατά το οποί επαυξήθηκε η εταιρική περιουσία σε σύγκριση με το προηγούμενο έτος ενώ ζημία το ποσό κατά το οποίο αυτή ελαττώθηκε.

Στην εταιρική σύμβαση μπορεί να προβλέπεται ότι διανέμονται κέρδη και πριν από το τέλος της εταιρικής χρήσης με βάση προσωρινό λογαριασμό **( δικαίωμα απολήψεως)**. Εκτός αντίθετης συμφωνίας, οι εταίροι μετέχουν στα κέρδη και τις ζημίες κατά το ποσοστό συμμετοχής τους.

**ΣΧΕΣΕΙΣ ΠΡΟΣ ΤΑ ΕΞΩ**

Οι προς τα έξω σχέσεις αφορούν τις σχέσεις της εταιρείας ως νομικού προσώπου προς τους τρίτους. Η ρύθμιση των σχέσεων αυτών οι οποίες αναφέρονται αφενός στην εξουσία εκπροσωπήσεως και αφετέρου στην ευθύνη των εταίρων έναντι τρίτων, αποτελούν κατά κανόνα αναγκαστικό δίκαιο σε αντίθεση προς τον ενδοτικό χαρακτήρα των προς τα έσω σχέσεων.

**ΕΚΠΡΟΣΩΠΗΣΗ**

1. Στις ΟΕ ισχύει η **Αρχή της αυτοδιαχείρισης και της ατομικής εκπροσώπησης** σύμφωνα με το άρθρο 257 παρ. 1 ν.4072/2012. Κάθε εταίρος έχει ατομική εξουσία εκπροσώπησης της εταιρείας χωρίς την σύμπραξη των άλλων εταίρων (νόμιμη εκπροσώπηση). Εκτός αν προβλέπεται άλλος τρόπος εκπροσώπησης στην εταιρική σύμβαση- καταστατική εκπροσώπηση, πχ. συλλογική εκπροσώπηση από όλους ή ορισμένους εταίρους ή αποκλεισμός όλων των εταίρων πλην ενός. Σε περίπτωση εκπροσώπησης από περισσότερους εταίρους, αρκεί η απευθυντέα προς την εταιρεία δήλωση βουλήσεως να περιέλθει σε έναν από αυτούς.

Τα στοιχεία του εκπροσώπου της εταιρείας και κάθε μεταβολή στο πρόσωπό του καταχωρίζονται στο ΓΕΜΗ.

1. **Έκταση εξουσίας εκπροσώπησης:**

Ο εκπρόσωπος της εταιρίας έχει την εξουσία να εκπροσωπεί την εταιρεία δικαστικά και εξώδικα με όλες τις πράξεις διαχείρισης ,ακόμη και αν βρίσκονται εκτός συνήθους διαχείρισης και εταιρικού σκοπού. Έτσι ο εκπρόσωπος της εταιρίας μπορεί να υποθηκεύει ή να εκποιεί ακίνητα της εταιρείας ή να ιδρύει υποκαταστήματα χωρίς να απαιτείται η σύμπραξη των άλλων εταίρων.

Ακόμα και στην περίπτωση υπέρβασης του εταιρικού σκοπού , η εταιρία δεν μπορεί να αντιτάξει την ακυρότητα της πράξης ,εκτός αποδείξει ότι ο τρίτος ήταν κακόπιστος , δηλαδή γνώριζε ή όφειλε να γνωρίζει την υπέρβαση. Από την άλλη ο τρίτος δεν μπορεί, κατ’ επιλογήν να αντιτάξει την ακυρότητα της πράξης λόγω υπέρβασης του εταιρικού σκοπού διότι οι περιορισμοί από τον εταιρικό σκοπό αφορούν την προστασία των εταίρων και όχι των τρίτων.

Η εκπροσωπευτική εξουσία δεν είναι περιορίσιμη και με την εταιρική σύμβαση ή με απόφαση των εταίρων ,ακόμη και αν έχουν καταχωριστεί στο ΓΕΜΗ- δηλαδή η εταιρεία δεν μπορεί να προβάλει στο τρίτο ακυρότητα της πράξης , ανεξάρτητα αν ο τρίτος γνώριζε την υπέρβαση .

**ΕΥΘΥΝΗ ΟΜΟΡΡΥΘΜΩΝ ΕΤΑΙΡΩΝ**

**Η ΟΕ ως αυτοτελές υποκείμενο δικαίου, οφείλει να εκπληρώνει τις συμβατικές της υποχρεώσεις που δημιουργούνται από την δράση του διαχειριστή. Το νομικό πρόσωπο ευθύνεται για τις πράξεις ή τις παραλείψεις των οργάνων που το αντιπροσωπεύουν, εφόσον η πράξη ή η παράλειψη έγινε κατά την εκτέλεση των καθηκόντων που τους είχαν ανατεθεί και δημιουργεί υποχρέωση αποζημίωσης ( άρθρο 70 και 71 ΑΚ).**

**Παράλληλα προς την εταιρία για τα χρέη της οποίας ευθύνονται παράλληλα όλοι οι εταίροι απεριόριστα και εις ολόκληρον. Καθιερώνεται δηλαδή απεριόριστη και εις ολόκληρον-προσωπική ευθύνη των ομόρρυθμων εταίρων για όλες τις υποχρεώσεις της εταιρίας , είτε πηγάζουν από αδίκημα, είτε από σύμβαση είτε από άλλο λόγο τόσο έναντι ιδιωτών όσο και των αρχών ( ΙΚΑ ΕΦΟΡΙΑ).**

Η ευθύνη των ομορρύθμων εταίρων για τις εταιρικές υποχρεώσεις είναι παράλληλη, απεριόριστη, δηλαδή οι εταίροι ευθύνονται παράλληλα µε όλη την περιουσία τους για τα χρέη της εταιρίας και σε ολόκληρο, δηλαδή κάθε εταίρος ευθύνεται για την πληρωμή όλου του χρέους της εταιρίας . Αυτό σημαίνει ότι ο δανειστής μπορεί να στραφεί κατά των υπέγγυων για τα χρέη της εταιρίας – της ίδιας της εταιρίας και των εταίρων της – µε όποια σειρά επιλέξει. Μπορεί ακόμα να στραφεί µόνο κατά ενός εταίρου παραλείποντας τους άλλους εταίρους αλλά και την ίδια την εταιρία. Μεταξύ των εταίρων και της εταιρίας υφίσταται για τις εταιρικές υποχρεώσεις ενοχή σε ολόκληρο (ΑΚ 481) .

**Η ευθύνη των εταίρων αποτελεί αναγκαστικό δίκαιο, δηλαδή τα μέρη δεν μπορούν να αποκλίνουν από τη ρύθμιση αυτή, οπότε οποιαδήποτε συμφωνία για περιορισμό ή αποκλεισμό της ευθύνης αυτής δεν ισχύει έναντι των τρίτων .**

**2. Οι καταστατικές και εξωεταιρικές συµφωνίες**

Συµφωνία για περιορισµό ή αποκλεισµό της ευθύνης των εταίρων δεν εµποδίζει τους εταίρους να συµφωνήσουν τον περιορισµό ή τον αποκλεισµό της ευθύνης ενός ή µερικών εταίρων από τα εταιρικά χρέη . Όµως η ισχύς µίας τέτοιας συµφωνίας περιορίζεται ως προς τους τρίτους από την αναγκαστικού δικαίου διάταξη του άρθ. 258 § 1 Ν 4072 /2012.Έτσι κάθε εταίρος δεν µπορεί να επικαλεσθεί τη συµφωνία µε τον συνεταίρο του και να την αντιτάξει έναντι των τρίτων. Ο νέος εταίρος ευθύνεται σε κάθε περίπτωση έναντι των τρίτων, γιατί η ευθύνη του είναι ευθύνη σωρευτική από το νόµο .

1. **Η ευθύνη του νεοεισερχόµενου**

Η ευθύνη του νεοεισερχόµενου οµόρρυθµου εταίρου (άρθ. 258 § 3 Ν 4072/2012) είναι για τα προϋπάρχοντα αλλά και τα µελλοντικά χρέη και αποτελεί απόρροια της εταιρικής σχέσης. Ο νεοεισερχόµενος εταίρος ευθύνεται απεριόριστα και εις ολόκληρο και για τα υπάρχοντα πριν την είσοδό του εταιρικά χρέη. Αντίθετη συµφωνία δεν ισχύει έναντι των τρίτων (άρθ. 258 περ. 3 Ν 4072/2012).

**Β. Η κληρονοµική ευθύνη**

Ι. Η ευθύνη κληρονόµου θανόντος οµόρρυθµου εταίρου για χρέη και η έκταση της αυτής Αν ο κληρονόµος του θανόντος οµόρρυθµου εταίρου γίνει δεκτός στην εταιρία και συνεχισθεί η εταιρία µε τους λοιπούς εταίρους, τότε αποδίδεται σ΄αυτόν η θέση ενός ετερόρρυθµου εταίρου και η ευθύνη του είναι κατά κανόνα περιορισµένη (άρθ. 265 § 1 εδ.1 Ν 4072/2012). Αν ο απλός κληρονόµος θανόντος οµόρρυθµου εταίρου δε γίνει δεκτός στην εταιρία, τότε έννοµη συνέπεια αυτού είναι η έξοδος του από την εταιρία µε καταβολή σ΄αυτό της αξίας της εταιρικής µερίδας του θανόντος εταίρου**.**

**Η ευθύνη του ανήλικου κληρονόµου**

1. Αν ο ανήλικος κληρονόµος οµόρρυθµου εταίρου γίνει δεκτός στην εταιρία και του χορηγηθεί η θέση ενός ετερόρρυθµου εταίρου (άρθ. 265 § 1 εδ. 1 Ν 4072/12), τότε η ευθύνη του είναι περιορισµένη . Ο ανήλικος κληρονόµος ευθύνεται για τα χρέη, που είχαν γεννηθεί πριν την είσοδο του στην εταιρία, µόνο µέχρι του ενεργητικού της κληρονοµίας καθώς επίσης και για τα µετέπειτα χρέη .Η ευθύνη του ανήλικου κληρονόµου για τα παλιά χρέη είναι περιορισµένη και σε ολόκληρο, ήτοι ευθύνη του µε ολόκληρη την περιουσία του αποβιώσαντος εταίρου.

2. Αν ο ανήλικος κληρονόµος δε γίνει δεκτός στην εταιρία, τότε εξέρχεται από την εταιρία και καταβάλλεται σ΄αυτόν η αξία της εταιρικής µερίδας του θανόντος οµόρρυθµου εταίρου (άρθ. 260, 264, 265 § 1εδ. 2 Ν 4072/2012) . Η ευθύνη του είναι και σ΄αυτή την περίπτωση περιορισµένη.

**Νομική φύση της ευθύνης**

**Προσωπική και απεριόριστη,** δηλαδή ευθύνονται όλοι οι εταίροι με ολόκληρη την ατομική τους περιουσία και όχι κατά το λόγο της εισφοράς τους ή μέχρι ορισμένου ποσόυ., όπως οι ετερόρρυθμοι έταιροι που δεν έχουν καταβάλει την εισφορά τους.

**Ευθύνη εις ολόκληρον ,** δηλαδή κάθε εταίρος έχει την υποχρέωση να εκπληρώσει ολόκληρο το χρέος οι ομόρρυθμοι εταίροι δεν ευθύνονται σύμμετρα όπως οι εταίροι αστικής εταιρείας.

**Άμεση, εξωτερική ευθύνη,** ευθύνονται δηλαδή οι εταίροι ευθέως έναντι των εταιρικών δανειστών και όχι έναντι της εταιρίας για καταβολή συμπληρωματικών εισφορών

**Πρωτογενής ευθύνη,** δηλαδή ο δανειστής δεν είναι υποχρεωμένος να επιδιώξει να ικανοποιηθεί πρώτα από την εταιρική περιουσία ούτε υπάρχει ένσταση της διζήσεως.

**Συνέπειες της πρωτογενούς ευθύνης των ομόρρυθμων εταίρων**

► Ο εταιρικός δανειστής μπορεί να ασκήσει την αξίωσή του – ολόκληρη ή μέρος της – είτε κατά της εταιρίας είτε κατά ενός ή περισσότερων εταίρων είτε κατά όλων των εταίρων και της εταιρίας μαζί , χωρίς να είναι υποχρεωμένος να στραφεί πρώτα κατά της εταιρίας.

► Αναγκαστική εκτέλεση του εταιρικού δανειστή και κατά της ατομικής περιουσίας του ομόρρυθμου εταίρου, υπό την προϋπόθεση η απαίτηση να αναφέρεται σε χρόνο που ο εταίρος είχε αυτή την ιδιότητα.

► Ο εταίρος που κατέβαλε το χρέος έχει αναγωγικά δικαιώματα κατά της εταιρείας και των συνεταίρων του – σύμφωνα με τη νομολογία το ποσό που κατέβαλε ο εταίρος κατανέμεται κατά ίσα μέρη μεταξύ όλων των εταίρων, εκτός αν η εταιρική σύμβαση προβλέπει άλλη αναλογία σχετικά με την κατανομή των ζημιών//από την καλόπιστη ερμηνεία της εταιρικής σύμβασης προκύπτει ότι ο εταίρος θα πρέπει πρώτα να επιδιώξει να ικανοποιηθεί από την εταιρία ,και κατόπιν να στραφεί κατά των συνεταίρων του.

► Ο εταίρος που αποχωρεί από την εταιρία εξακολουθεί να ευθύνεται για τις εταιρικές υποχρεώσεις που είχαν γεννηθεί μέχρι τη δημοσίευση της αποχώρησής του.

► Οι αξιώσεις των εταιρικών δανειστών για εταιρικά χρέη κατά των ομόρρυθμων εταίρων παραγράφονται μετά πέντε έτη από την καταχώριση της λύσης της εταιρίας ή της εξόδου ή του αποκλεισμού του εταίρου .

**ΜΕΤΑΒΟΛΕΣ ΣΤΟ ΠΡΟΣΩΠΟ ΤΩΝ ΕΤΑΙΡΩΝ**

Τα πρόσωπα των εταίρων αποτελούν στις προσωπικές εταιρίες την βάση της εταιρικής σύμβασης. Κάθε μεταβολή στο πρόσωπο των εταίρων αποτελεί τροποποίηση του καταστατικού και καταχωρίζεται στο Γ.Ε.ΜΗ.

Ενώ στην αστική εταιρία ο κανόνας είναι ο θάνατος, η πτώχευση και η θέση σε δικαστική συμπαράσταση επιφέρουν την λύση της εταιρίας, στην ΟΕ και ΕΕ ισχύει πλέον ο αντίθετος κανόνας. Έπαυσε δηλαδή η εταιρική σχέση στις εμπορικές προσωπικές εταιρίες να είναι άκρως προσωποπαγής με αποτέλεσμα η αποχώρηση ενός εταίρου από την ΟΕ και ΕΕ να μην επηρεάζει την υπόσταση της. Βέβαια όλες οι νέες ρυθμίσεις αποτελούν ενδοτικό δίκαιο μπορούν δηλαδή οι εταίροι α επανέλθουν στους κανόνες του ΑΚ.

**1.Μεταβίβαση της εταιρικής συμμετοχής- Είσοδος νέου προσώπου**

Εξακολουθεί να ισχύει η αρχή ότι η εταιρική συμμετοχή είναι προσωποπαγές δικαίωμα και ως εκ τούτου δεν είναι ελεύθερα μεταβιβαστή δηλαδή με μονομερή βούληση του εταίρου καθόσον οι λοιποί εταίροι πρέπει να προτατευθούν από την είσοδο στην εταιρία προσώπων που ενδεχομένων δεν τυγχάνουν αποδοχή τους

Όμως με νέα ρητή διάταξη - άρθρο 256 ν. 4072/2012 που ορίζει ότι, είναι δυνατή η ολική ή μερική μεταβίβαση της εταιρικής συμμετοχής εφόσον προβλέπεται στην εταιρική σύμβαση ή συμφωνούν όλοι οι εταίροι.

**2. Έξοδος - αποκλεισμός εταίρου**

Σκοπός των άρθρων 260 και 261 είναι η διατήρηση της επιχείρησης και η μη διάλυση της λόγω γεγονότων που αφορούν το πρόσωπο ενός εταίρου. Καθόσον στις προσωπικές εταιρίες κυριαρχεί η αρχή της ελεύθερης διαμόρφωσης των προς τα έσω σχέσεων των εταίρων εναπόκειται στους εταίρους αν στις μεταξύ τους σχέσεις θα προέχει το προσωποπαγές ή το κεφαλαιουχικό στοιχείο.

Γεγονότα που αφορούν το πρόσωπο του εταίρου, δηλαδή ο θάνατος , η πτώχευση και η υποβολή σε δικαστική συμπαράσταση δεν αποτελούν πλέον , με βάση το άρθρο 260 του ν. 4072/2012 ,λόγους λύσης της εταιρίας, αλλά έχουν ως συνέπεια τη συνέχιση της εταιρίας με τους λοιπούς εταίρους και την έξοδο του εταίρου στον οποίο επήλθε το γεγονός. Όμως είναι έγκυρη η αντίθετη πρόβλεψη στην εταιρική σύμβαση.

Κάθε εταίρος μπορεί με δήλωσή του προς την εταιρία και τους λοιπούς εταίρους να εξέλθει εκουσίως από την εταιρία, είτε αυτή είναι αορίστου είτε ορισμένου χρόνου , χωρίς καμία προΰπόθεση, π.χ. σπουδαίο λόγο. Πάντως είναι δυνατή αντίθετη πρόβλεψη στο καταστατικό.

Παρόλα αυτά δεν είναι χωρίς σημασία αν η εταιρία είναι αορίστου ή ορισμένου χρόνου καθώς και αν το δικαίωμα εξόδου ασκήθηκε για σπουδαίο λόγο. Στην εταιρία ορισμένου χρόνου εφόσον το δικαστήριο κρίνει ότι δεν συνέτρεχε σπουδαίος λόγος , ο εξερχόμενος εταίρος δεν έχει αξίωση για καταβολή της αξίας της συμμετοχής του .

1. **Έξοδος εταίρου από ατομικό πιστωτή με δικαστική απόφαση.**

Σύμφωνα με το άρθρο 262 Εφόσον η αναγκαστική εκτέλεση κατά της περιουσίας εταίρου από ατομικό δανειστή του αποβεί άκαρπη, ο δανειστής μπορεί να ζητήσει από το δικαστήριο της παραγράφου 2 του άρθρου 259 την έξοδο του εταίρου και τον καθορισμό της αξίας της συμμετοχής του.

1. **Αποκλεισμός εταίρου**

Σύμφωνα με το άρθρο 263 «Αν συντρέχει στο πρόσωπο ενός εταίρου περιστατικό που θα δικαιολογούσε τη λύση της εταιρείας σύμφωνα με την περίπτωση δ΄της παραγράφου 1 του άρθρου 259, το μονομελές πρωτοδικείο μπορεί, ύστερα από αίτηση των λοιπών εταίρων, η οποία εκδικάζεται κατά τη διαδικασία της εκούσιας δικαιοδοσίας, αντί της λύσης της εταιρείας, να διατάξει τον αποκλεισμό του εταίρου. **Προϋποθέσεις δηλαδή είναι η ύπαρξη σπουδαίου λόγου στο πρόσωπο ενός εταίρου , η αίτηση των λοιπών στο δικαστήριο και η έκδοση διαπλαστικής δικαστικής απόφασης .**

Αν παραμείνει μόνο ένας έταιρος σε περίπτωση εξόδου ή αποκλεισμού των άλλων, η έξοδος ή ο αποκλεισμός θα έχει ως συνέπεια την λύση της εταιρίας. Η διάταξη του άρθρου 267 δίνει την ευκαιρία στον εναπομείναντα εταίρο να ανεύρει νέο εταίρο. Αν δηλαδή αποχωρήσουν για οποιονδήποτε λόγο ένας ή περισσότεροι εταίροι και παραμείνει μόνο ένας εταίρος, η εταιρεία λύνεται, εφόσον μέσα σε τέσσερις μήνες δεν δημοσιευτεί στο Γ.Ε.ΜΗ. η είσοδος νέου εταίρου.

**ΛΥΣΗ- ΕΚΚΑΘΑΡΙΣΗ**

**ΛΟΓΟΙ ΛΥΣΗΣ**

**1.Πάροδος του χρόνου διάρκειας**

Αν μετά την πάροδο του χρόνου διάρκειας η εταιρία συνεχίζεται σιωπηρά , ισχύει ως εταιρεία αορίστου χρόνου .

**2. Απόφαση των εταίρων**

Η εταιρία μπορεί να λυθεί με ομόφωνη απόφαση των εταίρων πριν από την πάροδο του χρόνου διάρκειας ,εκτός αν η εταιρική σύμβαση αρκείται σε πλειοψηφική απόφαση .

**3. Κήρυξη της εταιρίας σε πτώχευση**

Με την ίδια δικαστική απόφαση κηρύσσονται σε πτώχευση και οι εταίροι χωρίς άλλη διατύπωση. Η δικαστική απόφαση με την οποία κηρύσσεται σε πτώχευση , καταχωρίζεται στο ΓΕΜΗ.

Σε περίπτωση πτώχευσης της εταιρείας, με απόφαση όλων των εταίρων η εταιρεία μπορεί να συνεχισθεί μετά τη δικαστική επικύρωση του σχεδίου αναδιοργάνωσής της ή μετά την πτωχευτική της αποκατάσταση.

**4. Δικαστική λύση της εταιρία**

Προϋπόθεση αποτελεί η ύπαρξη σπουδαίου λόγου και δικαστική απόφαση ύστερα από αίτηση του εταίρου.

1. **Από την εταιρική σύμβαση**

Στην εταιρική σύμβαση μπορεί να προβλέπονται και άλλοι λόγοι λύσης της εταιρίας (άρθ.259 §1-2 Ν 4072/2012). Έτσι, κατά πρώτον, γεγονότα που αφορούν στο πρόσωπο του εταίρου (λ.χ θάνατος, πτώχευση, υποβολή σε δικαστική συμπαράσταση εταίρου, καταγγελία) δε λύνουν την ομόρρυθμη εταιρία. Επίσης η εταιρία δε λύνεται με τη μονομερή βούληση κάποιου εταίρου, αλλά η καταγγελία με τις νέες ρυθμίσεις υποκαθίσταται με τη λύση της εταιρίας με δικαστική απόφαση μετά από αίτηση του εταίρου και με ύπαρξη σπουδαίου λόγου (άρθ. 259 περ. δ΄ Ν 4072/2012). Επίσης, ούτε η επίτευξη του εταιρικού σκοπού ή αδυναμία επίτευξης αυτού δεν αποτελούν λόγους λύσης, αλλά στοιχειοθετούν λόγο εξόδου ή δικαστικής λύσης της εταιρίας . Καθώς και ο αποκλεισμός του εταίρου δεν προκαλεί λύση της εταιρίας αλλά συνέχισή της με τους λοιπούς εταίρους.

**Β. Η εκκαθάριση της προσωπικής εταιρίας**

Η έννοια και τα χαρακτηριστικά

Η εκκαθάριση αποτελεί το τελευταίο στάδιο της λειτουργίας της εταιρίας και η εταιρική της περιουσία είναι ιδιαίτερα υπέγγυα στους εταιρικούς δανειστές από απαιτήσεις που

γεννήθηκαν πριν την εκκαθάριση ή μετά απ΄αυτή .

Με τις νέες ρυθμίσεις το στάδιο της εκκαθάρισης δεν είναι κατ’ ανάγκην το τελευταίο στάδιο της λειτουργίας της εταιρίας, αφού παρέχεται από το νόμο η ευχέρεια στους εταίρους να αποκλείσουν τη διαδικασία αυτή (άρθ. 268 § 1 Ν. 4072/2012) μετά από συμφωνία και να εκποιηθεί η περιουσία της σε ένα τρίτο ή να αναληφθεί η όλη εταιρική περιουσία από ένα εταίρο ή να επιδικασθεί η όλη επιχείρηση (άρθ. 268 § 1 Ν 4072/2012).Έτσι, οι διατάξεις για την εκκαθάριση δεν είναι πλέον αναγκαστικού

δικαίου.

Στο στάδιο αυτό το νομικό πρόσωπο της εταιρίας εξακολουθεί να υπάρχει / η εταιρία

διατηρεί την περιουσιακή αυτοτέλεια της και κατά τη διάρκεια του οποίου η εταιρία μπορεί να αναβιώσει / επαναλειτουργήσει. Ο αστικός κώδικας αναγνωρίζει την προσωπικότητα της εταιρίας και κατά το στάδιο της εκκαθάρισης και μέχρι του πέρατος της (ΑΚ 784, 777). Από την αρχή αυτή προκύπτει ότι και η υπό εκκαθάριση εταιρία διατηρεί την τυχόν ιδιότητα του εμπόρου και μπορεί να ενάγει και να ενάγεται, διατηρώντας την κατοικία της και την επωνυμία της. Φυσικά εκκαθάριση δεν απαιτείται, εφόσον δεν υφίσταται οποιαδήποτε περιουσία του νομικού προσώπου.